
Ehitusloa ja kirjaliku nõusoleku väljastamine

või väljastamisest keeldumine (Toivo tn 6)

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Toivo tn 6 kinnistu omanikult ehitusloa taotlus aiamaja püstitamiseks ning kirjaliku nõusoleku taotlus sauna püstitamiseks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „tuletõrjehüdrandid asuvad Toivo tn 30 ja Kalli tn 40 kruntidel” ja on lisatud situatsiooniskeem, millel tuletõrje veevõtukoht on märgitud projekteeritava hüdrandina. 
Ehitusloa menetluse käigus selgus, et AÜ Ivuška territooriumil on kohti tuletõrje veevõttuks ja selleks vajalikud pääsed, kuid puuduvad vajalikud seadmed veevõttuks (pumbad).

25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Toivo tn 6 kinnistu vastavalt Narva Linnavalitsuse 27.08.1999 korraldusele nr 1122-k „AÜ Ivuška piiride ja pindala kinnitamine“ kuulub täpsustatud AÜ Ivuška üldpindala koosseisu.

AÜ Ivuška on asutatud eelmise sajandi 80-ndate aastate alguses, umbes 30 aasta jooksul on AÜ Ivuška territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Ivuška territooriumil on 109 aiandusmaatükki. Tulenevalt ülaltoodust võib Toivo tn 6 aiamaja ja sauna püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punkti 5 nõuetele ning ehitusseaduse § 24 lõike 1 punkti 1 ja § 16 lõike 4 punkti 1 alusel keelduda ehitusloa ja kirjaliku nõusoleku väljastamisest. 

Toivo tn 6 aiamaja ja sauna püstitamise ehitusprojekti raames tuletõrje veevõtukoha aastaringse kasutamise probleemi lahendada ei ole võimalik, kuna olemasolevate veekogude korraldamine vastavalt tuletõrje veevõtukohale esitatavate nõudmistele ei ole Toivo tn 6 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa ja kirjaliku nõusoleku väljastamisest ning ehitusloa ja kirjaliku nõusoleku väljastamisest keeldumine) üks.

2.    ÕIGUSLIKUD ALUSED

2.1. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik  omavalitsus.
2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                  

3. OTSUS

3.1  Väljastada ehitusluba Toivo tn 6 kinnistule aiamaja püstitamiseks;

3.2. Anda kirjalik nõusolek Toivo tn 6 kinnistule sauna püstitamiseks.

3. ALTERNATIIVOTSUS

Keelduda ehitusloa väljastamisest ja kirjaliku nõusoleku andmisest Toivo tn 6 kinnistule aiamaja ja sauna püstitamiseks.

4. RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

